'આઝાદ કાશ્મીર' લખી ભારતને નારાજ કરનાર આ પ્રિન્સ કોણ છે?\nભારતનુ કહેવું છે કે આ રિપોર્ટમાં વ્યક્તિગત પૂર્વાગ્રહ છે. આ રિપોર્ટમાં ભારત પ્રશાસિત કાશ્મીરમાં માનવ અધિકારના ઉલ્લંઘનની વાત કરી છે.

રિપોર્ટમાં ભારત પ્રશાસિત કાશ્મીરનો 'આઝાદ કાશ્મીર' તરીકે ઉલ્લેખ કરવામાં આવ્યો છે. 

49 પાનાંના આ રિપોર્ટમાં જુલાઈ 2016 થી એપ્રિલ 2018 સુધીમાં થયેલી ઘટનાઓનો ઉલ્લેખ કરાયો છે. 

ભારતે સંયુક્ત રાષ્ટ્રના આ રિપોર્ટને નામંજૂર કરતાં કહ્યું કે આ ભારતના સાર્વભૌમત્વ અને પ્રાદેશિક એક્તાની વિરુદ્ધ છે.

સંયુક્ત રાષ્ટ્રમાં માનવાધિકાર હાઈ કમિશનર ઝેદ બિન રાદ અલ-હુસૈને આ રિપોર્ટ રજૂ કર્યો છે.

કોણ છે પ્રિન્સ ઝેદ રાદ અલ હુસૈન?

પ્રિન્સ ઝેદ રાદ અલ હુસૈન જૉર્ડનના રાજવી પરિવારના સભ્ય છે. તેમણે જૉન્સ હોપકિન્સ યુનિવર્સિટીથી બીએ કર્યુ છે અને કૅમ્બ્રિજ યુનિવર્સિટીથી ફિલૉસોફીમાં પીએચડી કર્યું છે.

સંયુક્ત રાષ્ટ્ર માનવ અધિકારની વેબસાઇટ પર આપેલી જાણકારી પ્રમાણે વર્ષ 1989માં પ્રિન્સ ઝેદને જૉર્ડન ડેસર્ટ પોલીસ તરફથી અધિકારીનું પદ કમિશન કરાયું હતું. પ્રિન્સે 1994 સુધી આ પદ પર કામ કર્યું હતું.

સંયુક્ત રાષ્ટ્રમાં હુસૈન સપ્ટેમ્બર 2010 થી જુલાઈ 2014 સુધી જૉર્ડનના રાજદૂત પણ રહી ચૂક્યા છે.

તમે આ વાંચ્યું કે નહીં?

જાન્યુઆરી 2014માં જ હુસૈન સંયુક્ત રાષ્ટ્ર સુરક્ષા પરિષદના અધ્યક્ષ બન્યા હતા અને ડેમોક્રેટિક રિપબ્લિક કોંગો અને લાઇબેરિયા પર બનેલી સુરક્ષા પરિષદની સમિતિઓના અધ્યક્ષ પણ રહ્યા હતા.

જૉર્ડનના પ્રિન્સે પરમાણુ સુરક્ષા પર વૉશિંગ્ટન સંમેલનમાં મહિલાઓ માટે સંયુક્ત રાષ્ટ્ર વિકાસ કોષ (યૂએનઆઈએફઈએમ)ની પરામર્શ સમિતિની અધ્યક્ષતા પણ કરી હતી.

જ્યારે ઝેદને માનવ અધિકાર હાઈ કમિશનર તરીકે નિયુક્ત કરાયા ત્યારે માનવ અધિકાર સાથે જોડાયેલી આંતરરાષ્ટ્રીય એજન્સીઓએ તેમનું સ્વાગત કરતાં કહ્યું હતું કે તેઓ અરબ દેશો સાથે સંબંધ ધરાવે છે અને મુસ્લિમ છે.

એવામાં તેઓ સંયુક્ત રાષ્ટ્રમાં વ્યાપ્ત પશ્ચિમ અને એશિયાના દેશો વચ્ચેની ખાઈ દૂર કરવામાં મહત્ત્વનું યોગદાન આપશે.

પહેલાં પણ ભારતની આલોચના કરી છે

પ્રિન્સ ઝેદે જૂન 2014માં સંયુક્ત રાષ્ટ્ર માનવ અધિકાર હાઈ કમિશનરનું પદ સંભાળ્યું, એટલે કે જ્યારે ભારતની સત્તા નરેન્દ્ર મોદીના હાથમાં આવી ત્યારે જ ઝેદના હાથમાં યૂએનમાં માનવ અધિકારની સત્તા આવી હતી.

કાશ્મીર પર તાજેતરના રિપોર્ટ પહેલાં પણ ઝેદ ભારત સરકારની આલોચના કરી ચૂક્યા છે. 

ગયા વર્ષે સપ્ટેમ્બરમાં તેમણે સંયુક્ત રાષ્ટ્ર માનવ અધિકારના 36માં સત્રમાં...\n\ntl;dr:
સંયુક્ત રાષ્ટ્રમાં માનવાધિકાર હાઈ કમિશનર ઝેદ બિન રાદ અલ-હુસૈનના ભારત પ્રશાસિત કાશ્મીર અંગે તાજેતરના રિપોર્ટને લઈને ભારતે વાંધો ઉઠાવ્યો છે.